b'\n_START_ARTICLE_\nTebutiuroni\n_START_SECTION_\nOminaisuudet, valmistus ja k\xc3\xa4ytt\xc3\xb6\n_START_PARAGRAPH_\nHuoneenl\xc3\xa4mp\xc3\xb6tilassa tebutiuroni on kellert\xc3\xa4v\xc3\xa4\xc3\xa4 kiteist\xc3\xa4 ainetta. Yhdiste liukenee kohtalaisesti veteen ja hyvin moniin orgaanisiin liuottimiin kuten metanoliin, asetoniin ja kloroformiin. Tebutiuroni hydrolysoituu v\xc3\xa4kevien happo- ja em\xc3\xa4sliuosten vaikutuksesta. Yhdisteen herbisidiset ominaisuudet perustuvat siihen, ett\xc3\xa4 se est\xc3\xa4\xc3\xa4 osana fotosynteesi\xc3\xa4 olevan niin kutsutun fotosysteemi II:n elektroninsiirtoketjun._NEWLINE_Tebutiuronia valmistetaan  5\xe2\x80\x90tert\xe2\x80\x90butyyli\xe2\x80\x902\xe2\x80\x90N\xe2\x80\x90metyyli-isosyanaatti\xe2\x80\x901,3,4\xe2\x80\x90tiadiatsolin ja metyyliamiinin v\xc3\xa4lisell\xc3\xa4 reaktiolla. Yhd\xc3\xadstett\xc3\xa4 k\xc3\xa4ytet\xc3\xa4\xc3\xa4n rikkaruohomyrkkyn\xc3\xa4 nurmilla sek\xc3\xa4 hein\xc3\xa4- ja apilaviljelmill\xc3\xa4 sek\xc3\xa4 muilla ei-ihmisravinnoksi tarkoitettujen kasvien viljelmill\xc3\xa4. Tebutiuroni on sallittu k\xc3\xa4ytett\xc3\xa4v\xc3\xa4ksi muun muassa Yhdysvalloissa, Australiassa ja Etel\xc3\xa4-Afrikassa.Euroopan unionin alueella tebutiuronin k\xc3\xa4ytt\xc3\xb6 kiellettiin vuonna 2002'